**ΠΡΟΣΕΛΕΥΣΗ – ΑΠΟΧΩΡΗΣΗ ΝΗΠΙΩΝ**

* Η προσέλευση των παιδιών ορίζεται από τις 7:15 π.μ. έως 9:00 π.μ και λαμβάνοντας υπόψη τυχόν ιδιαιτερότητες μπορούν να αποχωρούν μετά το μεσημεριανό γεύμα εφόσον το επιθυμούν οι γονείς και το αργότερα **έως τις 16:00 μ.μ**

**ΧΡΟΝΟΣ ΛΕΙΤΟΥΡΓΙΑΣ ΤΩΝ ΠΑΙΔΙΚΩΝ – ΒΡΕΦΟΝΗΠΙΑΚΩΝ - ΒΡΕΦΙΚΩΝ ΣΤΑΘΜΩΝ**

* Οι **Βρεφονηπιακοί-Παιδικοί σταθμοί** διακόπτουν τη λειτουργία τους σύμφωνα με τις προβλεπόμενες ημερομηνίες από τον εκάστοτε ισχύοντα Κανονισμό Ίδρυσης και Λειτουργίας της δομής, ήτοι:

1. Από **24 Δεκεμβρίου μέχρι και τις 5 Ιανουαρίου (γιορτές Χριστουγέννων).**
2. Από τη **Μεγ. Πέμπτη έως και την Κυριακή του Θωμά μετά το Πάσχα** (γιορτές Πάσχα).
3. Από **1η Αυγούστου μέχρι και την 31η Αυγούστου** (για την εκτέλεση εργασιών συντήρησης).
4. Κατά τις επίσημες αργίες των Δημοσίων Υπηρεσιών καθώς και του Πολιούχου του Δήμου Τρικκαίων ή της τοπικής κοινότητας που λειτουργεί ο σταθμός ή του εορτασμού Εθνικού Τοπικού γεγονότος
5. **Το** **ωράριο λειτουργίας** τωνπαιδικών, βρεφονηπιακών και βρεφικών σταθμών**,** είναι **από τις 7:00 π.μ. έως 16:00 μ.μ.** από **Δευτέρα έως Παρασκευή**.

Η λειτουργία όλων των Παιδικών, Βρεφονηπιακών και Βρεφικών Σταθμών, αρχίζει την 1η Σεπτεμβρίου και λήγει την 31η Ιουλίου.

**ΔΙΑΤΡΟΦΗ**

* Η διατροφή των παιδιών **στους Παιδικούς – Βρεφονηπιακούς – Βρεφικούς Σταθμούς (Α΄, Β΄, Γ΄, Δ΄, ΣΤ΄, Ζ΄, Παλαιοπύργου, Ριζώματος, Μεγαλοχωρίου, Φαλώρειας, Α΄ Μεγάλων Καλυβίων ,Ηλιαχτίδα & Παραμυθούπολη)** παρέχεται ποιοτικά και ποσοτικά.
* Η διατροφή των παιδιών στους **παιδικούς σταθμούς (**‘**Αερόστατο’ & ‘Ουράνιο Τόξο’)** δεν είναι πλήρης, καλύπτεται μερικώς (δηλ. δεκατιανό). Οι γονείς μεριμνούν για το μεσημεριανό γεύμα των παιδιών τους, το δε δοχείο γεύματος πρέπει να τηρεί τις προδιαγραφές για θέρμανσή του σε φούρνο μικροκυμάτων. Δεν επιτρέπονται γαριδάκια, τσίχλες, σοκολάτες, καραμέλες, κ.λ.π.

**ΕΜΒΟΛΙΑΣΜΟΣ**

* Ο εμβολιασμός των βρεφών και των νηπίων κρίνεται απαραίτητος και υποχρεωτικός για τη φιλοξενία τους.

**ΔΙΑΓΡΑΦΗ -ΔΙΑΚΟΠΗ ΦΙΛΟΞΕΝΙΑΣ**

Η διακοπή φιλοξενίας των παιδιών γίνεται εφόσον συντρέχουν οι πιο κάτω περιπτώσεις:

1. όταν το ζητήσουν με αίτησή τους οι γονείς ή οι κηδεμόνες των παιδιών.
2. όταν εμφανιστούν σοβαρά προβλήματα στη συμπεριφορά ή την υγεία των παιδιών που δεν μπορούν να αντιμετωπιστούν από το σταθμό, μετά από προηγούμενη επικοινωνία με τους γονείς και ειδικά το γιατρό.
3. όταν δεν καταβάλλεται από τους γονείς η οικονομική τους συμμετοχή, εφόσον αυτή προβλέπεται, για χρονικό διάστημα πέραν των δυο (2) μηνών, χωρίς να υπάρχει σοβαρός προς τούτο λόγος και αφού πρώτα ειδοποιηθούν αυτοί να καταβάλουν το οφειλόμενο ποσό.
4. όταν κατ' εξακολούθηση και παρά τις σχετικές έγγραφες ειδοποιήσεις στους γονείς, αυτοί δεν συμμορφώνονται με το πρόγραμμα και τους όρους λειτουργίας του σταθμού.
5. όταν κατ' εξακολούθηση αδικαιολόγητα απουσιάζουν από το Σταθμό πέραν του ενός (1) μηνός (συνεχόμενα).